
Bērnu aizsardzības centrs
[bookmark: _heading=h.gjdgxs]Eiropas Sociālā fonda Plus līdzfinansētais projekts Nr. 4.3.6.5/1/24/I/001
“Atbalsta pasākumi bērniem ar uzvedības vai atkarību problēmām un to ģimenēm”

Informatīvais ziņojums par projekta aktualitātēm 
no 01.02.2026. līdz 31.07.2026.

03.08.2026.

Mākslīgā intelekta ģenerēts saturs var būt nepareizs.] Bērnu aizsardzības centra (turpmāk – Centrs) Atbalsta pakalpojumu departamentā (turpmāk – APD) pārskata periodā Bērna atbalsta speciālistu (turpmāk - BAS) pakalpojumu sniedza 12 BAS, nodrošinot pārstāvniecību visos piecos Latvijas reģionos: Rīgā 4 BAS, Liepājā 2 BAS, Jelgavā 2 BAS, Preiļos 2 BAS un Gulbenē 2 BAS. Esot bērnu uzticības personai, BAS sniedza gan psihosociālu un emocionālu atbalstu, gan organizēja un koordinēja sadarbību ar bērna gadījuma risināšanā iesaistītajām institūcijām (piemēram, bāriņtiesu, sociālo dienestu, policiju, skolu, ārstniecības iestādi u.c.) un veicināja vajadzībām atbilstošu pakalpojumu piesaisti.
	Pārskata periodā BAS pakalpojums tika nodrošināts 90 ārpusģimenes aprūpē esošam bērnam, kuriem ir uzvedības vai atkarību problēmas, no kuriem 60 bērni šobrīd dzīvo bērnu aprūpes iestādēs, 23 bērni dzīvo pie aizbildņiem un 7 bērni dzīvo audžuģimenēs. Tāpat BAS pakalpojums tika sniegts 25 ģimenē dzīvojošiem bērniem. BAS pakalpojumu turpina saņemt arī 11 pilngadīgi jaunieši, kuri sadarbību ar BAS uzsāka līdz 18 gadu vecumam. Kopumā pārskata periodā BAS pakalpojums tika nodrošināts 126 bērniem ar uzvedības vai atkarību problēmām. Ja vērtē BAS pakalpojuma saņēmēju sadalījumu pa reģioniem, tad Rīgā un Pierīgā BAS pakalpojumu sniedza 43 bērniem, Zemgales reģionā – 20 bērniem, Latgales reģionā – 21 bērnam, Vidzemes reģionā – 21 bērnam un Kurzemes reģionā – 21 bērnam.
	Pārskata periodā BAS pakalpojums izbeigts 19 bērniem, pēc BAS speciālista ilgstošas prombūtnes 9 bērniem atsākts sniegt pakalpojumu, un 14 bērniem pakalpojums atteikts BAS noslodzes dēļ. 

Apraksts ģenerēts automātiski] Aktivitātes “Vadlīniju izstrāde MK noteikumu 3.2. apakšpunktā minēto bērna atbalsta speciālistu funkciju īstenošanai” ietvaros izstrādātās “Vadlīnijas bērna atbalsta speciālistam darbam ar bērniem ar uzvedības vai atkarību problēmām vai to attīstības risku” (turpmāk - BAS vadlīnijas) pārskata periodā tika pārskatītas un pilnveidotas, apstiprinot grozījumus 2026. gada 30. martā un 10. jūnijā. Veiktie grozījumi vadlīnijās nodrošina to aktualitāti un satur informāciju par BAS ikdienā izmantotajām metodēm un instrumentiem. 
		Vadlīnijas sniedz teorētisku un praktisku informāciju BAS darba pienākumu izpildei. Saite uz BAS vadlīnijām:
https://www.bac.gov.lv/lv/projekts/atbalsta-pasakumi-berniem-ar-uzvedibas-vai-atkaribu-problemam-un-gimenem#atbalsta-sistemas-un-pakalpojumu-pieejamibas-izvertejums

Mākslīgā intelekta ģenerēts saturs var būt nepareizs.] Lai pilnveidotu BAS zināšanas un prasmes, 2026.gada 27. un 28.maijā 12 BAS apguva mācību programmu “Jauniešu seksualitāte. Saprast. Vērtēt. Rīkoties.” 20 akadēmisko stundu apmērā. Mācības vadīja pieredzējuši jomas eksperti.
[bookmark: _heading=h.wlxeejbf8mjy]

Mākslīgā intelekta ģenerēts saturs var būt nepareizs.] Bērnu aizsardzības centra Atbalsta pakalpojumu departamenta darbinieki sadarbībā ar reģionu BAS organizēja domnīcas visos Latvijas reģionos - Latgales reģionā (Daugavpilī), Kurzemes reģionā (Kuldīgā) un Vidzemes reģionā (Madonā), Zemgales reģionā (Bauskā) un Pierīgā (Ķekavā), pulcējot dažādu pašvaldību speciālistus, īpaši izglītības iestāžu darbiniekus.
		Domnīcu mērķis bija iepazīstināt pašvaldību speciālistus ar Eiropas Sociālā fonda Plus projekta (Nr. 4.3.6.5/1/24/I/001) pakalpojumiem: BAS pakalpojumu un “Mobilo komandu”, kā arī diskutēt par bērnu ar uzvedības vai atkarību problēmām vai to attīstības risku vajadzībām un pakalpojumu iespējām to nodrošināšanā.

Apraksts ģenerēts automātiski]	Aktivitātes “Atbalsta sistēmas un pakalpojumu bērniem ar uzvedības vai atkarību problēmām vai to attīstības risku un viņu ģimenēm pieejamības izvērtēšana un sabiedriskās domas izpēte” ietvaros (turpmāk - Izvērtējums) pārskata periodā tika izstrādāts SIA “Projektu un kvalitātes vadība” 8. nodevums “Atbalsta sistēmas un pakalpojumu pieejamības izvērtējums bērniem ar uzvedības vai atkarību problēmām vai to attīstības risku un viņu ģimenēm” (turpmāk - Izvērtējums), kurā analizētas gan Latvijā un ārvalstīs izmantotās agrīnu risku novērtēšanas sistēmas, rīki un pieejamie pakalpojumi, gan arī dažādu atbalsta sistēmā iesaistīto pušu – bērnu ar uzvedības vai atkarību problēmām vai to attīstības risku un viņu ģimeņu, pakalpojumu sniedzēju, izglītības iestāžu un darba devēju pārstāvju – viedokļi, kā arī sabiedrības viedoklis kopumā. Sabiedriskās domas izpētē izmantotas gan kvalitatīvās, gan kvantitatīvās datu ieguves metodes. Īpaša uzmanība tika vērsta uz bērnu ar uzvedības vai atkarību problēmām vai to attīstības risku un viņu ģimeņu vajadzību un atbalsta sistēmas trūkumu identificēšanu, kā arī problēmrisinājumu izstrādi.

2026. gada 16. jūnijā tika nodrošināta Izvērtējuma rezultātu prezentācija pasākuma uzraudzības padomē, iepazīstinot tās dalībniekus ar Izvērtējuma mērķi un norisi, kā arī galvenajiem secinājumiem un priekšlikumiem atbalsta sistēmas pilnveidei.
Saite uz Izvērtējuma ietvaros izstrādātajiem nodevumiem un sabiedriskās domas izpēti: https://www.bac.gov.lv/lv/projekts/atbalsta-pasakumi-berniem-ar-uzvedibas-vai-atkaribu-problemam-un-gimenem#atbalsta-sistemas-un-pakalpojumu-pieejamibas-izvertejums

Apraksts ģenerēts automātiski] Aktivitātes “Tematisko atbalsta grupu īstenošana” ietvaros 2026. gada 16. martā  Centrs saskaņoja nodibinājuma “Sociālā atbalsta un izglītības fonds” (turpmāk – SAIF) izstrādāto nodevumu “Pārskats par tematiska atbalsta grupu norisi un līdzinieku konsultāciju koordinēšanu” (turpmāk – Pārskats), kurā apkopota statistiskā informācija par tematiskā atbalsta grupām bērniem ar uzvedības vai atkarību problēmām vai to attīstības risku un viņu ģimenēm, t.sk. audžuģimenēm, aizbildņiem un nepilngadīgajiem ģimenes locekļiem, kas īstenotas laika periodā no 2025. gada 5. marta līdz 2025. gada 23. oktobrim.
[bookmark: _heading=h.dgnlinyk8sdk]		Kopumā minētajā periodā tika īstenota 21 tematiskā atbalsta grupa visos Latvijas plānošanas reģionos (precīzāka informācija par norises vietām redzama 1. attēlā), no tām 10 atbalsta grupas ar nosaukumu “Izaugsmes grupa” bija bērniem ar uzvedības vai atkarību problēmām vai to attīstības risku (turpmāk - bērni), 10 grupas ar nosaukumu “Atbalsta aplis” - bērnu likumiskajiem pārstāvjiem, t.sk. vecākiem audžuģimenēs, un aizbildņiem, un 1 atbalsta grupa ar nosaukumu “Atbalsta grupa” bērnu nepilngadīgajiem brāļiem, māsām.
[bookmark: _heading=h.4dtjualwa93u][image: ]		Attēls Nr.1:“Tematisko atbalsta grupu norises karte, 2025. gads”
[bookmark: _heading=h.e1mfgu3q0zi]
[bookmark: _heading=h.9lgvwkbr7yyz][bookmark: _heading=h.k5nkvl5oahss]		No Pārskata par 2025.gadā īstenotajām tematiskā atbalsta grupām var iegūt informāciju, cik personas kopumā piedalījušās vismaz 1 atbalsta grupas nodarbībā, t.i. 208 dalībnieki, no tiem 110 bērni un 98 bērnu vecāki, t. sk. audžuģimenēs, un aizbildņi. Pārskatā ir apkopota informācija par katru grupu atsevišķi. Tāpat arī Pārskatā ir informācija par dalībnieku dzimumu, vecumu. Piemēram, visvairāk atbalsta grupu “Izaugsmes grupa” apmeklēja bērni vecuma grupā no 13-15 gadiem, savukārt,  grupā “Atbalsta grupa” bērnu vecums bija 10-12 gadiem. Savukārt atbalsta grupā “Atbalsta aplis” dalībnieki lielākoties bija vecumā no 31-50 gadi, pārsvarā sievietes (mammas, vecmammas).
[bookmark: _heading=h.gbe5h0c61p2y]		Pārskatā ir iekļauta arī informācija, kas izriet no noslēguma anketas, kuru aizpildīja visu atbalsta grupu dalībnieki pēdējā nodarbībā. Noslēguma anketā bija jautājumi, piemēram, par grupu nodarbību tēmu noderīgumu, par ieguvumiem no atbalsta grupas utml. Piemēram, kā noderīgākās tēmas tematiskajā atbalsta grupā “Izaugsmes grupa” bērni atzīmēja:
[bookmark: _heading=h.ovws6p3st56l]●	Mans raksturs, temperaments, stils.
[bookmark: _heading=h.c4r7k5z4zm16]●	Nākotnes mērķi.
[bookmark: _heading=h.jq033r446oi6]●	Emociju apzināšana.
[bookmark: _heading=h.u3lk9gnlncfa]Savukārt, bērnu grupā “Atbalsta grupa” visaugstākais vērtējums, t.i. kā visnoderīgākās tēmas, ir atzīmētas:
[bookmark: _heading=h.jbqsiuogkpsa]●	Emociju pārvaldīšana. Veselīgas robežas.
[bookmark: _heading=h.xh5azlt1ebfg]●	Uzvedības un atkarību grūtību ietekme uz ģimeni.
[bookmark: _heading=h.vn4995ucxrt5]●	Rūpes par savu emocionālo un fizisko veselību.
[bookmark: _heading=h.8gll0u4sb4f4]Bērnu vecāki tematiskajā atbalsta grupā “Atbalsta aplis”, kā noderīgākās tēmas, akcentējuši:
[bookmark: _heading=h.9ebi2jlmoz36]●	Robežu noteikšana, saglabājot attiecības.
[bookmark: _heading=h.ts5pn7yi2ony]●	Uzvedības grūtības un to attīstība.
[bookmark: _heading=h.3p9zqw3xj8is]●	Bērnu un pusaudžu atkarības, savlaicīgi pamanāmie riski.
[bookmark: _heading=h.uxtjl4mbnizw]		Ar visu 3 atbalsta grupu tēmu sarakstiem var iepazīties Pārskatā, kas publicēts zemāk norādītajā elektroniskajā adresē.		
		Kopumā tematisko atbalsta grupu dalībnieki iespēju piedalīties atbalsta grupā ir novērtējuši kā palīdzošu un atbalstošu, piemēram, 74% jeb 48 vecāki, t.sk. audžuģimenēs, aizbildņi ir norādījuši, ka atbalsta grupa “Atbalsta aplis” ir palīdzējusi labāk izprast bērna uzvedības vai atkarību grūtības, vai to attīstības riskus. Piemēram, atbalsta grupā “Izaugsmes grupa” bērni varēja sniegt savu vērtējumu par to, vai atbalsta grupa palīdzēja iepazīt vairāk sevi. Par ko 43%  jeb 31 bērns atzina, ka palīdzēja, savukārt, 37% jeb 27 bērni norādīja, ka - drīzāk palīdzēja. 
[bookmark: _heading=h.djt844gh1cjk][bookmark: _Hlk237507672]Ar plašāku apkopojošo informāciju par 2025. gadā notikušajām tematiskā atbalsta grupām, kā arī dalībnieku viedokli par saņemto atbalstu, var iepazīties šeit: https://www.bac.gov.lv/lv/projekts/atbalsta-pasakumi-berniem-ar-uzvedibas-vai-atkaribu-problemam-un-gimenem#tematiska-atbalsta-grupas 
[bookmark: _heading=h.1s2ezg5ckck]
[bookmark: _heading=h.z5snw8areaf]		Periodā no 2026. gada 1. februāra līdz 2026. gada 31. martam tika veikta jaunā iepirkuma “Tematiskā atbalsta grupu nodrošināšana, atbalsta grupu vadītāju mācību organizēšana un līdzinieku konsultāciju koordinēšana” izsludināšana un izvērtēšana.
[bookmark: _heading=h.ar2izd55o0o]		Atbilstoši iepirkuma rezultātiem 2026. gada 22. aprīlī tika noslēgts līgums ar SIA "OnPlate" par 34 tematisko atbalsta grupu nodrošināšanu bērniem ar uzvedības vai atkarību problēmām vai to attīstības risku vai viņu ģimenēm, t.sk. audžuģimenēm, aizbildņiem, 2026. un 2027. gadā. SIA “OnPlate” īstenoto tematisko atbalsta grupu norise plānota ne retāk kā 1 reize 2 nedēļās vai biežāk, katra grupa tiksies 12 reizes - nodarbībās, kas ilgst 2 stundas.
[bookmark: _heading=h.i18t24yglex0]		Noslēgtā līguma ietvaros pirmā tematiskā atbalsta grupa savu darbību uzsāka 2026. gada 2. jūnijā Daugavpilī, kam sekoja tematiskā atbalsta grupa Jēkabpilī. Abas tematiskā atbalsta grupas izveidotas bērnu ar uzvedības vai atkarības problēmām vai to attīstības risku vecākiem, kur katrā nodarbībā tiek apskatītas dažādas tēmas, lai veicinātu bērnu uzvedības vai atkarību problēmu izpratni, apzināšanu un iespējamiem risinājumiem.

[image: ] Aktivitātes “Atbalsta grupu vadītāju mācības par līdzinieku sagatavošanu konsultēšanai un līdzinieku konsultāciju koordinēšana” ietvaros nodibinājums “Sociālā atbalsta un izglītības fonds” (turpmāk - SAIF) veica sniegto līdzinieku konsultāciju izvērtēšanu un sagatavoja “Pārskatu par tematiska atbalsta grupu norisi un līdzinieku konsultāciju koordinēšanu”, apkopojot statistisko informāciju par līdzinieku konsultācijām, kas īstenotas laika periodā no 2025. gada 20. marta (tematiskā atbalsta grupu vadītāju mācību norises diena) līdz 2025. gada 23. oktobrim.
		Kopumā šajā periodā atlasīti un sagatavoti 16 līdzinieki konsultēšanai. Kopumā nodrošinātas 17 līdzinieku konsultācijas 16 līdzinieku konsultāciju saņēmējiem. Līdzinieku atlase tika īstenota pilngadīgo ģimenes locekļu (vecāki, t.sk. audžuģimenēs, un aizbildņi) atbalsta grupās “Atbalsta aplis” un nepilngadīgo ģimenes locekļu (brāļi, māsas) atbalsta grupā “Atbalsta grupa”.
		Ņemot vērā, ka atbalsta grupu “Izaugsmes grupa” dalībnieki (bērni ar uzvedības vai atkarību problēmām vai to attīstības risku) nereti atbalsta grupas nodarbībās minēja, ka jūtas izstumti, neiesaistīti, tāpēc izcelt kādu bērnu grupā nešķita atbilstoši mērķa grupas vajadzībām. Atbalsta grupu vadītāji, uzsākot darbu ar bērniem ar uzvedības un atkarību problēmām vai to attīstības risku, secināja, ka nav ieteicams veicināt “paralēlo” attiecību veidošanu bērnu starpā ārpus atbalsta grupas ietvara.
		Visefektīvāk līdzinieka konsultācijas tika īstenotas atbalsta grupās bērnu ar uzvedības vai atkarību problēmām vai to attīstības risku pilngadīgajiem ģimenes locekļiem, t.sk. audžuģimenēm un aizbildņiem.
		Atbalsta grupās izvēlētie un sagatavotie līdzinieki konsultēšanai dalījās pieredzē, sniedza emocionālu, iedrošinošu, informatīvu individuālā pieredzē balstītu atbalstu citiem atbalsta grupu dalībniekiem, kuri vēlējās uzklausīt sev līdzīga cilvēka pieredzes stāstu un individuāli saņemt iedrošinošu, informatīvu atbalstu.
		Galvenās individuālo konsultāciju tēmas un to pamatojums bija:
● dalīšanās pieredzē par bērnu brīvā laika aktivitātēm;
● dalīšanās pieredzē, kā sabalansēt laiku audzinot dažāda vecuma bērnus;
● dalīšanās pieredzē, kā reaģēt un ierobežot bērna smēķēšanu;
● dalīšanās pieredzē par pusaudža audzināšanu un robežu noteikšanu, stiprinot otru vecāku;
● dalīšanās pieredzē par sadarbību ar izglītības iestādi, par grūtībām noslēgt mācību gadu;
● dalīšanās pieredzē par pozitīvu sadarbību ar skolu.
		
		Periodā no 2026. gada 1. februāra līdz 2026. gada 31. martam ir veikta jaunā iepirkuma “Tematiskā atbalsta grupu nodrošināšana, atbalsta grupu vadītāju mācību organizēšana un līdzinieku konsultāciju koordinēšana” izsludināšana, izvērtēšana un 2026. gada 22. aprīlī ir noslēgts līgums ar SIA "OnPlate" par līdzinieku atlasi starp tematisko atbalsta grupu dalībniekiem, sagatavošanu konsultāciju sniegšanai kādam citam tematisko atbalsta grupu dalībniekam un konsultāciju koordinēšanu 2026. un 2027.gadā. 
		Lai līdzinieku konsultāciju sniegšana un koordinēšana notiktu iespējami veiksmīgāk un ievērojot vienotus principus, 2026. gada 9. maijā un 11. jūnijā SIA “OnPlate” nodrošināja 10 atbalsta grupu vadītāju mācības atbilstoši 2025. gada 20. martā saskaņotajai mācību programmai tematisko atbalsta grupu vadītājiem līdzinieku sagatavošanai konsultēšanas darbam, ko izstrādāja SAIF iepriekšējā līguma periodā.
		2026. gada 7. jūlijā ir saskaņots SIA “OnPlate” izstrādātais nodevums “Tematisko atbalsta grupu vadītāju mācības”, kurā atspoguļota informācija par mācību organizēšanu, vadību, mācību plānu, kā arī mācību dalībnieku un lektora aptaujas anketu kopsavilkumu.
		No mācību dalībnieku sniegtās atgriezeniskās saites par mācību saturu, procesu un rezultātiem var secināt, ka mācību saturs atbilda mācību vajadzībām, bija iespēja iegūt nepieciešamās prasmes līdzinieku konsultāciju sniegšanas koordinēšanā, kā arī  lektores izmantotās mācību metodes (lekcijas, uzdevumi, diskusija) palīdzēja labāk izprast mācību tēmu saturu.
		Lektore dalībnieku iesaisti un motivāciju novērtējusi kā augstu visā mācību laikā, kas panākts, izmantojot interaktīvās metodes, praktiskos uzdevumus un “diskusijas veicināja aktīvu iesaisti un pieredzes apmaiņu visas dienas garumā.”
		No mācību lektores atgriezeniskās saites par mācību programmas saturu un efektivitāti, saprotams, ka mācību programmas apjoms (8 a/h) bija atbilstošs, lai nodrošinātu tēmu apguvi, taču vienlaikus lektore pauda viedokli, ka: “Ieteicams palielināt mācību apjomu, lai nodrošinātu vairāk praktisko nodarbību un prasmju nostiprināšanu.”; Mācību “tēmas bija izkārtotas loģiskā secībā – no konceptuālās izpratnes līdz praktiskai konsultāciju organizēšanai.” 
		Lektore norāda, ka mācību dalībnieki spēs sagatavot līdziniekus konsultēšanai - “Programma sniedza gan teorētisku pamatojumu, gan praktiskus instrumentus līdzinieku atlasei, sagatavošanai un konsultāciju koordinēšanai. Veiksmīgi sabalansēta teorija ar praktiskajiem uzdevumiem, ļaujot uzreiz izmēģināt apgūtās metodes praksē.”, taču vienlaikus, sniedz komentāru, ka “Nepieciešams papildu praktiskais treniņš un kompetenču nostiprināšana.” 

Apraksts ģenerēts automātiski] Aktivitātes “Sociālā mentora pakalpojuma apraksta un kompetences pilnveides programmas izstrāde, sociālo mentoru mācību organizēšana un sociālā mentora pakalpojuma nodrošināšana bērniem ar uzvedības vai atkarību problēmām vai to attīstības risku” ietvaros 2026. gada 30. jūnijā tika veikti grozījumi Centra un nodibinājuma “Sociālā atbalsta un izglītības fonds”  (turpmāk - SAIF) 2024. gada 28. novembrī noslēgtajā līgumā Nr. 4.2-4/169, palielinot kopējo sociālā mentora pakalpojuma stundu skaitu. Tāpat grozījumi paredz izmēģinājumprojekta īstenošanu, kura laikā pakalpojuma sniedzējs atbilstoši izmeģinājumprojektā konstatētajam var nepieciešamības gadījumā veikt grozījumus nodevumā “Sociālā mentora pakalpojuma apraksts darbam ar bērniem ar uzvedības vai atkarību problēmām vai to attīstības risku” (turpmāk - Pakalpojuma apraksts), nosakot periodu ar kādu šie grozījumi ir ieviešami.
		Atbilstoši veiktajiem grozījumiem 2026. gada 15. jūlijā Centrs saskaņoja 2026. gada 30. jūnijā SAIF ierosinātos Pakalpojuma apraksta grozījumus Nr.1, kas piemēroti sociālā mentora pakalpojuma izmēģinājumprojekta īstenošanai no 2026. gada 1. aprīļa.
		Sociālā mentora pakalpojuma aprobācija notiek visos Latvijas plānošanas reģionos - 11 pašvaldībās (Rīgas, Liepājas,  Rēzeknes, Daugavpils un Jelgavas valstspilsētās, kā arī Cēsīs, Saldū, Smiltenē, Valkā, Dienvidkurzemes un Ventspils novados).
		Līdz 2026. gada 31.jūlijam 17 no 20 sociālajiem mentoriem, kuri 2025. gada oktobrī piedalījās 32 akadēmisko stundu mācībās atbilstoši SAIF izstrādātajai mācību programmai “Kompetences pilnveides programma sociālajiem mentoriem darbam ar bērniem ar uzvedības vai atkarību problēmām vai to attīstības risku”, sniedza sociālā mentora pakalpojumu 71 bērnam ar uzvedības vai atkarību problēmām vai to attīstības risku.
	 2026. gada februārī pakalpojums vismaz 1 stunda tika nodrošināts 43 bērniem, 2026. gada martā – 46, 2026. gada aprīlī - 60, 2026. gada maijā - 65, 2026. gada jūnijā un jūlijā -  63 bērniem ar uzvedības vai atkarību problēmām. Šajā laikā periodā ir bijuši vairāki gadījumi, kad uz laiku ir pārtraukta pakalpojuma sniegšana, jo bērni atrodas, piemēram, nometnē vai ciemos pie radiniekiem.
		Laika periodā no 2026. gada 1. februāra līdz 2026. gada 31. jūlijam sociālā mentora pakalpojuma sniegšana izbeigta 4 bērniem. 
              Paralēli uzsākta sadarbība ar Veselības ministriju un Bērnu klīniskās universitātes slimnīcu, lai integrētu sociālo mentoru ārstniecības procesā, nodrošinot bērnam līdzgaitniecību, uzticības personas klātbūtni un praktisku atbalstu gan stacionārās, gan ambulatorās ārstniecības posmos.
Saite uz izstrādātajiem nodevumiem:
https://www.bac.gov.lv/lv/projekts/atbalsta-pasakumi-berniem-ar-uzvedibas-vai-atkaribu-problemam-un-gimenem#sociala-mentora-pakalpojums 

Apraksts ģenerēts automātiski]	Aktivitātes “Speciālistu konsultāciju nodrošināšana” ietvaros 2026. gada 2. martā Centrs un SIA “Bērnu un pusaudžu resursu centrs” vienojās par 2024. gada 10. oktobrī noslēgtā līguma izbeigšanu un speciālistu telefonkonsultāciju nodrošināšanu līdz aprīļa mēnesim (ieskaitot).
		Divi SIA “Bērnu un pusaudžu resursu centra” speciālisti 2026. gada februārī, martā un aprīlī pirmdienās no plkst. 17.00 – 20.00 konsultēja bērnus un viņu likumiskos pārstāvjus par ar uzvedību vai atkarību problēmām vai to riskiem saistītām tēmām (kopumā 10 speciālisti 39 stundu apjomā). 
	  2026.gada februārī konsultāciju tēma bija “Konflikti un to risināšana”, 2026. gada martā - “Atkarības un vienaudžu spiediens”, savukārt, aprīlī - “Trauksme”.
		Informācija par iespējām saņemt konsultācijas tika publicēta sociālajos tīklos (Facebook, Instagram, TikTok), izplatīta masu medijos (radio un TV) un publiskos pasākumos, kuru auditorija bija gan bērni un viņu likumiskie pārstāvji, gan speciālisti. Konsultāciju popularizēšanā tika iesaistīti arī sabiedrībā pazīstami influenceri, kuriem ir sekotāji bērnu, jauniešu un pieaugušo lokā. 
		2026. gada 19. jūnijā spēkā stājās Centra rosinātie grozījumi projekta MK noteikumos Nr. 676, atbalstot iespēju turpmāk speciālistu konsultācijas nodrošināt diviem Centra speciālistiem.
		2026. gada jūlijā Centrs ir uzsācis nepieciešamās darbības veikto grozījumu īstenošanā un veicis grozījumus projektā.

Apraksts ģenerēts automātiski] Aktivitātes “Kompetences pilnveides programmas izstrāde un mācību organizēšana speciālistiem” īstenošanas ietvaros nodibinājums “Tālākizglītības mācību centrs pilsoniskai sabiedrībai” (turpmāk - Nodibinājums) 2026. gada februārī veica intervijas ar 18 speciālistiem, lai specifiski iegūtu informāciju tieši par  interešu izglītības, sporta treneru un jaunatnes darbu veicošo profesionāļu pieredzi, vajadzībām un kompetenču izaicinājumiem, strādājot ar bērniem un jauniešiem. Interviju kopsavilkumi tika izmantoti, lai pilnveidotu kvantitatīvās aptaujas instrumentāriju. 
		Balstoties uz intervijās sniegto informāciju, tika izveidota aptaujas anketa. To laika periodā no 2026. gada 24. februāra līdz 16. martam aizpildīja 980 speciālisti, kuru darbs ir saistīts ar atbalsta vai pakalpojumu nodrošināšanu ģimenēm ar bērniem. 
		Kopējie izpētes rezultāti atspoguļoti “Pārskatā par vajadzību izpētes rezultātiem” un integrēti 2026. gada 1. jūnijā iesniegtajā nodevumā "Speciālistu, kuru darbs ir saistīts ar atbalsta vai pakalpojumu nodrošināšanu bērniem vai to ģimenēm mācību vajadzības", kas šobrīd tiek precizēts atbilstoši Centra ieteikumiem.
		Sākot no 2026. gada 28. jūlija ir mainījies pakalpojuma sniedzēja pakalpojuma vadītājs.

Apraksts ģenerēts automātiski] Aktivitātes “Multidisciplinārā atbalsta pakalpojuma apraksta, vadlīniju un mācību programmas izstrāde un multidisciplinārā atbalsta pakalpojuma aprobācija” ietvaros Personu apvienība, kas sastāv no nodibinājuma “Latvijas Bērna atbalsta fonds” un biedrības “Resiliences centrs”, 2026.gada 14.maijā organizēja labās prakses pieredzes apmaiņas pasākumu “Koordinēts un efektīvs atbalsts bērniem ar uzvedības vai atkarību problēmām vai to attīstības risku”, kurā kopā piedalījās 224 dalībnieki, tai skaitā klātienē 72 dalībnieki.

2026. gada 14. maija labās prakses pieredzes apmaiņas pasākuma ieraksts pieejams:
https://failiem.lv/u/8utd2p363p 

2026. gada 3. jūlijā Centrs saskaņoja četrus nodevumus: “Multidisciplinārā atbalsta pakalpojuma apraksts un vadlīnijas (neaprobētā versija)” un “Starpdisciplinārā atbalsta pakalpojuma apraksts un vadlīnijas (neaprobētā versija)” (līgums Nr. 4.2.-4/73), “Atbalsta pakalpojuma ģimeniskā vidē apraksts un vadlīnijas (neaprobētā versija)” (līgums Nr. 4.2.-4/74) un “Dzīvokļa pakalpojuma apraksts un vadlīnijas (neaprobētā versija)” (līgums Nr. 4.2.-4/94). 2026. gada 13. jūlijā Centrs saskaņoja četras mācību programmas Multidisciplinārā atbalsta pakalpojuma, tai skaitā Starpdisciplinārā atbalsta pakalpojuma, Atbalsta pakalpojuma ģimeniskā vidē un Dzīvokļa pakalpojuma, īstenošanā iesaistīto speciālistu mācību nodrošināšanai. 
Turpinās darbs pie 2026. gada 27. jūlijā iesniegto mācību materiālu pilnveides Multidisciplinārā atbalsta pakalpojuma īstenošanā iesaistīto speciālistu mācību nodrošināšanai. 
Multidisciplinārā atbalsta pakalpojuma un tā veidu apraksti un vadlīnijas (neaprobētās versijas) un mācību programmas pieejamas:
https://www.bac.gov.lv/lv/projekts/atbalsta-pasakumi-berniem-ar-uzvedibas-vai-atkaribu-problemam-un-gimenem 



[image: ] Lai īstenotu projekta aktivitāti “Informēšanas pasākumi sabiedrībai un mērķa grupām”, 2025. gada 5. augustā ar SIA “Deep White” tika noslēgts līgums par komunikācijas stratēģijas izstrādi. 2026. gada 20. martā tika saskaņots 3. ziņojums “Komunikācijas stratēģijas izstrāde 2026.–2028. gadam” un Komunikācijas stratēģijas īstenošanas plāns 2026. gadam. 
Lai nodrošinātu 2026. gadā plānotos  komunikācijas pasākumus, 2026. gada 3. jūlijā ar SIA “Brandbox Digital” tika noslēgts līgums par komunikācijas stratēģijas īstenošanas plāna aktivitāšu 2026. gadam nodrošināšanu un komunikācijas kampaņas “Pamani pirmos signālus” īstenošanu. 2026.gada 24.jūlijā tika saskaņota 1. nodevuma “Komunikācijas stratēģijas īstenošanas plāna aktivitāšu 2026. gadam nodrošināšana” 1.daļa – līdz 2026. gada 31. augustam” un uzsākta aktivitāšu īstenošana.
2026. gada 30. jūlijā SIA “Brandbox Digital” prezentēja komunikācijas kampaņas radošo koncepciju.
3. ziņojums “Komunikācijas stratēģijas izstrāde 2026.–2028. gadam” pieejams: https://www.bac.gov.lv/lv/projekts/atbalsta-pasakumi-berniem-ar-uzvedibas-vai-atkaribu-problemam-un-gimenem 

Apraksts ģenerēts automātiski] Aktivitātes “Atbalsta pakalpojuma apraksta izstrāde un atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs” īstenošanas ietvaros 2026.gada jūnijā noslēdzās iepirkums “Atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs” (izsludināts 2026. gada 20. martā), lai nodrošinātu speciālistu piesaisti atbalsta pakalpojuma sniegšanai. Iepirkuma rezultātā tika piesaistīti mediatori un psihoterapeiti, psihoterapijas speciālisti, psihoterapijas speciālisti apmācībā.
2026.gada jūlijā noslēdzās otrais iepirkums “Atbalsta pakalpojuma aprobācija bērnu uzvedības vai atkarības problēmu risku atpazīšanai un mazināšanai izglītības iestādēs” (izsludināts 2026.gada 5.jūnijā), kura rezultātā tika piesaistīti uzvedības analītiķi – supervizori, uzvedības analītiķi, uzvedības analītiķi apmācībā, kā arī psihiatrijas un narkoloģijas māsas. Pēc iepirkumu rezultātu apstiprināšanas ir uzsākts vienošanos par atbalsta pakalpojuma sniegšanu slēgšanas process.

[image: ] Lai īstenotu aktivitāti “Izglītojošu un informatīvu pasākumu īstenošana, biedrība “STREETBASKET” (turpmāk – Ghetto Games) pārskata periodā nodrošināja šādus pasākumus:
3 publiskos reģionālos pasākumus
· 2026.gada 18.februārī Rēzeknē, kuru klātienē apmeklēja 1472 mērķa grupas pārstāvju, t.sk. 205 sporta sacensību dalībnieki. 
Par pasākumu tika izveidoti šādi video materiāli: 
Kas bērnam ir visvairāk vajadzīgs? - Inese Upe, Nodibinājuma „Sociālā atbalsta un izglītības fonds” Latgales ģimeņu atbalsta centra "Daugavpils" vadītāja 
https://www.youtube.com/watch?v=4lKS6vWkiKo&t=5s
Kā palikt uzticīgam sev? - Ūga, latgaliešu repere (īstajā vārdā Daiga Barkāne) 
https://www.youtube.com/watch?v=FPmjz55w8S4&t=8s
No kā mēs patiesībā bēgam? - Jordan Fieser, bijušais vieglatlēts https://www.youtube.com/watch?v=qmioZtc3axA&t=1045s 

· 2026.gada 18.martā Jēkabpilī, kuru klātienē apmeklēja 1456 mērķa grupas pārstāvju, t.sk. 208 sporta sacensību dalībnieki. 

Par pasākumu tika izveidoti šādi video materiāli: 
Kas slēpjas aiz panākumiem?  - Vince van de Vreken,ielu futbola influenceris.
https://www.youtube.com/watch?v=KYPEXcz2IBg&t=1s
 
[bookmark: _heading=h.2gaczosyi59d]Par izvēlēm, sekām un iespēju mainīties - Aļona Petrova, Ieslodzījumu vietas
[bookmark: _heading=h.6mmi5mqrgqdj]pārvaldes Resocializācijas daļas priekšniece, majore un  Denisu Borovkovu, Valsts
[bookmark: _heading=h.rpoyjqq77amz]policijas Vidzemes reģiona pārvaldes Ziemeļvidzemes iecirkņa Reaģēšanas nodaļas inspektors, majors
https://www.youtube.com/watch?v=QkAlN9CToGM&t=1s
 
Kas palīdz piecelties pēc kritiena? - Jānis Ozols, uzņēmējs un video satura veidotājs
https://www.youtube.com/watch?v=Je8JrPFOFoU&t=18s

· 2026.gada 31.maijā notika pasākums Krāslavā, kuru klātienē apmeklēja 976 mērķa grupas pārstāvju, t.sk. 136 sporta sacensību dalībnieki. 

Par pasākumu tika izveidoti šādi video materiāli: 
[bookmark: _heading=h.6mrlhah4ql2q]Kas slēpjas aiz bērna uzvedības? - Dana Lahtionova, Krāslavas bērnu sociālās
[bookmark: _heading=h.7rqjxdx0c5vf]rehabilitacijas centra "Mūsmājas" sociālā pedagoģe
https://www.youtube.com/watch?v=EqXnAu8LRJs
 
[bookmark: _heading=h.cxfa44ad8ehc]Kāpēc atbalsts ir svarīgāks par kritiku? - Raitis Timma, bijušais basketbolists, treneris un ilggadējs jauniešu sporta dzīves veidotājs Latgalē 
https://www.youtube.com/watch?v=4a7cYdTFSHg

Kāpēc bērnam ir vajadzīgs drošs pieaugušais? - Fils Kerrs, ielu futbolists un ielu
dejotājs no Austrālijas 
https://www.youtube.com/watch?v=7Lo1qwQAHow&t=56s

Publisko pasākumu laikā notika atvērta tipa 3x3 futbola un 3x3 basketbola sacensības, kā arī bija brīvi pieejama atsevišķa aktivitāšu stacija ar spēka un veiklības pārbaudēm. Neformālā gaisotnē jauniešiem bija iespēja ar speciālistu pārrunāt dažādus ar bērnu uzvedības vai atkarību problēmām saistītus jautājumus, aizpildīt Mentālās veselības check-up testu par mentālās veselības riskiem, kā arī pārrunāt testa rezultātus un saņemt informāciju par iespējamajiem risinājumiem un pieejamo palīdzību. 

Pasākumi izglītības iestādēs
Kopumā 2025./2026. mācību gadā tika organizēti 37 pasākumi izglītības iestādēs, no kuriem 2026.gadā no februāra līdz 30.aprīlim tika īstenoti 19 pasākumi izglītības iestādēs, kuros kopumā piedalījās 1586 skolēni.

Pasākumu laikā izglītības iestādēs tika organizēts futbola turnīrs 3x3 formātā. Paralēli futbola turnīram notika arī vairākas brīvprātīgas aktivitāšu stacijas – spēles, kas veicināja bērnu iesaisti, sadarbību un radīja pozitīvu atmosfēru. Tāpat pasākumu ietvaros tika īstenota lekcija par uzvedības un atkarību problēmām, to riskiem, kā arī par palīdzības iespējām šo problēmu vai to attīstības risku novēršanai un mazināšanai. 
Pasākumiem tika izveidoti arī video ieraksti, kuri pieejami Ghetto Games sociālo tīklu kontos un YouTube.
http://www.ghetto.lv/lv/jaunumi/noskaidrotas-25-skolas-kuras-pietures-ghetto-games-un-b-1201/
https://www.ghetto.lv/lv/foto/ 
https://www.bac.gov.lv/lv/jaunums/ghetto-games-un-bac-paplasina-skolu-turi-ar-vel-12-skolam 

Pasākums “Sarunu ceļojums” 

Pasākums "Sarunu ceļojums" notika 2026. gada 25. jūlijā Ventspils skeitparkā. Pasākumu apmeklēja 531 dalībnieks, tostarp 253 vīrieši un 278 sievietes. Dalībniekiem bija iespēja tikties ar Latvijā un starptautiski atpazīstamiem mūziķiem, sportistiem un citiem sabiedrībā zināmiem cilvēkiem, kuri atklāti dalījās savā personīgajā pieredzē par identitātes meklējumiem, bērnībā piedzīvotajiem izaicinājumiem, atkarību pārvarēšanu un ceļu uz pozitīvām pārmaiņām. Dalībnieki uzsvēra radošuma, sporta, ģimenes un līdzcilvēku atbalsta nozīmi, kā arī personīgās motivācijas lomu grūtību pārvarēšanā. Pasākuma diskusiju daļā Bērnu aizsardzības centra, psiholoģijas, sporta un nevalstisko organizāciju eksperti ar jauniešiem pārrunāja bērnu un pusaudžu uzvedības un atkarību problēmu cēloņus, savlaicīgas palīdzības iespējas, pieaugušo atbalsta nozīmi un veselīgu dzīvesveidu, veicinot izpratni par savlaicīgu problēmu atpazīšanu un palīdzības meklēšanu. 

Apraksts ģenerēts automātiski] Lai nodrošinātu, ka projekta aktivitātes papildina citu Eiropas Sociālā fonda projektu aktivitātes, veidojot mērķtiecīgu un efektīvu atbalstu ģimenēm ar bērniem, APD organizēja regulāras tikšanās ar Labklājības ministrijas Bērnu un ģimenes lietu politikas departamenta īstenotā projekta 4.3.6.4/1/24/I/001 “Atbalsta instrumenti vardarbības ģimenē mazināšanai” speciālistiem, ar Valsts kancelejas Pārresoru koordinācijas departamenta īstenoto projektu Nr.4.3.6.7/1/24/I/001 “Starpnozaru sadarbības un atbalsta sistēmas izveide bērnu veselīgai attīstībai un sekmīgai pašrealizācijai (1. Kārta)” pārstāvjiem.

Nākamajā pusgadā plānotās darbības:
· turpināt nodrošināt BAS pakalpojumu visos 5 Latvijas plānošanas reģionos, kā arī veicināt sadarbību ar pašvaldību Bērnu tiesību aizsardzības sadarbības grupām un valsts, pašvaldību un NVO speciālistiem;
· turpināt veikt iepirkumu ietvaros noslēgto līgumu uzraudzību, t.sk. plānoto nodevumu izskatīšanu un priekšlikumu sniegšanu to pilnveidei;
· uzsākt Atbalsta pakalpojuma bērnu uzvedības vai atkarības problēmu risku atpazīšanai un mazināšanai izglītības iestādēs aprobāciju;
· turpināt sadarboties ar Eiropas Sociāla fonda Plus īstenoto projektu pārstāvjiem pakalpojumu attīstībā.

